open-index/open-wikipedia-markdown huggingface dataset:
Alfabetisk liste over gjester i Først & sist

En alfabetisk oversikt over gjester i det norske talkshowet *[[Først & sist]]* (1998―2007). Programmet gikk over 17 sesonger på NRK.

## A
[12.4] = Sesong 12, episode 4

## B
[12.4] = Sesong 12, episode 4

## C
[12.4] = Sesong 12, episode 4

## D
[12.4] = Sesong 12, episode 4

## E
[12.4] = Sesong 12, episode 4

## F
[12.4] = Sesong 12, episode 4

## G
[12.4] = Sesong 12, episode 4

## H
[12.4] = Sesong 12, episode 4

## I
[12.4] = Sesong 12, episode 4

## J
[12.4] = Sesong 12, episode 4

## K
[12.4] = Sesong 12, episode 4

## L
[12.4] = Sesong 12, episode 4

## M
[12.4] = Sesong 12, episode 4

## N
[12.4] = Sesong 12, episode 4

## O
[12.4] = Sesong 12, episode 4

## R
[12.4] = Sesong 12, episode 4

## S
[12.4] = Sesong 12, episode 4

## T
[12.4] = Sesong 12, episode 4

## U
[12.4] = Sesong 12, episode 4

## V
[12.4] = Sesong 12, episode 4

## W
[12.4] = Sesong 12, episode 4

## Y
[12.4] = Sesong 12, episode 4

## Z
[12.4] = Sesong 12, episode 4

## Ø
[12.4] = Sesong 12, episode 4

## Å
[12.4] = Sesong 12, episode 4
Ken Russell

**Henry Kenneth Alfred Russell** (1927–2011) var en britisk regissør og filmskaper.

Han var utdannet fotograf fra Walthamstow Art School i London. Tidlig begynte han å arbeide med film som medium og eksperimenterte som amatør med 16 mm smalfilm før han senere arbeidet med film som hovedbeskjeftigelse.

Hans første film var *Amelia and the Angel* fra 1958. Fra samme år laget han flere dokumentarfilmer for BBC om komponister. Hans ukonvensjonelle stil – Russell valgte å fremheve enkeltfakta utfra egen vurdering – gjorde at han ble kritisert for å være respektløs.

Etter at han i 1964 hadde gitt ut sin første film for kino, *French Dressing*, kom han i 1969 med filmen *Women in Love*, hvor Glenda Jackson fikk Oscar for beste kvinnelige hovedrolle. Han fulgte opp med filmatiseringen av Aldous Huxleys *The Devils* i 1972 og den første rockeoperaen *[[Tommy (film)|Tommy]]* med The Who i 1974.

I 1980-årene arbeidet han en lang periode i USA, og kom blant annet med den modernistiske *Altered States* fra 1980, *Crimes of Passion* med Kathleen Turner og Anthony Perkins fra 1984, *Gothic* fra 1986 og *Lair of the White Worm* fra 1988.

I første halvdel av 1980-årene arbeidet Russell også som operaregissør og satte blant annet opp forestillinger i Firenze, Lyon, Charleston og Spoleto. Disse forestillingene understreket hans uvanlige innfallsvinkler og eksentriske tilnærminger, noe som ikke alltid falt i kritikernes smak.

I 1990-årene fikk Russell vanskeligheter med å få finansiert sine prosjekter, både på grunn av temavalg og løsninger. Han ble derfor nødt til å finansiere disse selv, slik at de er blitt utpregede lavbudsjettproduksjoner.

I sine arbeider nærmet Russell seg temaer som seksualitet og religion, ofte på en måte mange har funnet svært provoserende. Hans sterkt symbolkraftige billedspråk brakte også tilbake manierte elementer. 

## Filmer
* 1963: *French Dressing*
* 1967: *Mesterhjernen (Billion-Dollar Brain)*
* 1969: *[[Kvinner som elsker]] (Women in Love)*
* 1970: *[[The Music Lovers]]*
* 1971: *[[The Boy Friend]]*
* 1971: *[[Djevlene]] (The Devils)*
* 1972: *[[Savage Messiah]]*
* 1974: *Mahler*
* 1975: *[[Tommy (film)|Tommy]]*
* 1975: *Lisztomania*
* 1977: *Valentino*
* 1980: *[[Eksperimentet]] (Altered States)*
* 1984: *[[China Blues hemmelige netter]] (Crimes of Passion)*
* 1986: *Gothic*
* 1987: *Aria*
* 1988: *[[Legenden om den hvite orm]] (Lair of the White Worm)*
* 1988: *[[Salome's Last Dance]]*
* 1990: *Kvinner og menn (Women and Men: Stories of Seduction)* - TV-film
* 1991: *Hore (Whore)*
* 1991: *Ærens fange (Prisoner of Honor)* - TV-film
* 1996: *Mindbender*
* 1998: *Tracked* (eller *Dogboys*) - TV-film
* 2002: *The Fall of the Louse of Usher*

## Referanser


## Eksterne lenker
*
Top Model Norge

***Top Model Norge*** er en norsk talentprogram for kvinnelige modeller som gikk på TV3 fra 2006 til 2013. Den er en norsk versjon av amerikanske ''America's Next Top Model'', skapt av supermodell Tyra Banks. Den norske utgaven sprang ut av en felles-skandinavisk versjon. Programmets første sesong ble ledet av Kathrine Sørland, som tidligere hadde ledet noen sesonger av den felles-skandinaviske utgaven *Scandinavian Top Model*. I 2007 overtok Vendela Kirsebom som programleder.

*Top Model Norge* hadde premiere 11. september 2006, og hadde blant annet modellen Sunniva Stordal som et av jurymedlemmene. Premien til vinneren var en kontrakt med amerikanske Trump Agency, en kampanje for kosmetikkmerket Make Up Store og en forside på magasinet *[[Woman]]*. Maria Berntina Eilertsen ble Norges Top Model 2006, mens Lene Egeli fra Stavanger (nåværende Frøken Norge) kapret andreplassen.

Premieren av siste sesong ble sett av 68 000, noe som ble beskrevet som skuffende. Premieren av foregående sesong ble sett av 169 000, mens sesongen i snitt ble sett av 110 000. Første sesong ble i snitt sett av 101 000.

## Scandinavian Top Model
Norske deltagere har tidligere deltatt gjennom det felles-skandinaviske programmet *Scandinavian Top Model*, der Norge, Sverige og Danmark var sammen om programmet. De to siste sesongene ble vunnet av norske Kine Bakke (våren 2005) og norske Frøydis Elvenes (høsten 2005). Vinneren av *Skandinavias Top Model* 2006 var svenske Freja Kjellberg Borchies, mens norske Therese Haugsnes kom på andreplass.

## Referanser
Meieriet

**Studenthuset Meieriet** åpnet dørene for første gang i november 1998 og er drevet av Studentsamfunnet i Sogndal. Studentene i Sogndal hadde lenge etterlyst et sted der det var plass nok til studentaktiviteter og konserter.  Før Meieriet var studentenes samlingsted Gamlekroa, som ikke hadde kapasitet til å huse så mange studenter. Med det nye studenhustet på plass begynte en ny epoke for Studentsamfunnet og ikke minst kulturlivet i Sogndal. Meieriet blir av mange betraktet som den viktigste bidragsyteren til den rytmiske scene i Sogn og Fjordane, med ca. 30 konserter i året (2005). De fleste store norske artister har gjestet Sogndal nettopp fordi det med et bra studentmiljø, og en profesjonell scene lar seg gjøre å trekke aktuelle og populære artister til bygda.

Meieriet tok sitt navn fra byggets bruk i gamle dager, da det faktisk *var* et Meieri. Sogndal Meieri ble først oppført i 1914, men kraftig ombygd i 1955 og har stort sett hatt samme utforming utvendig siden den tid.

## Eksterne lenker
* Studentsamfunnet i Sogndal – Studenthuset Meieriet
Rissne tunnelbanestasjon

**Rissne tunnelbanestasjon** er en stasjon på Stockholms tunnelbane. 

Stasjonen ligger i bydelen Rissne i Sundbyberg kommune. Den trafikkeres av T-bane 3 (blå linje), og ligger mellom stasjonene Duvbo og Rinkeby. Stasjonen ble tatt i bruk 19. august 1985.

Stasjonen ligger i fjellrom 25&ndash;40 meter under bakken under Dragonplan, der billetthallen ligger. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
International Island Games Association

**International Island Games Association** (**IGA**) er en organisasjon etablert i 1985 med hovedsete på Isle of Man. IGA administrerer multisportkonkurransen De internasjonale øylekene, også kalt Øylekene. 

Organisasjonens medlemmer er øyer som hovedsakelig har beliggenhet i Europa, men de har også flere medlemmer tilhørende andre verdensdeler. De to norske medlemsøyene Hitra og Frøya har vært medlemmer siden etableringen i 1985. En endring av IGAs vedtekter har ført til at Island og Malta, som begge også var med fra starten, ikke lenger kan delta. I 2011 meldte Prince Edward Island seg ut av organisasjonen og Rhodos har også tidligere vært medlem. IGA har per oktober 24 medlemmer etter at Gozo ble organisasjonens nyeste medlem i 2022.

Organisasjonen har egne kriterier for minstekrav om deltakelse i øvelser for utdeling av medaljer.

## Medlemsøyer
*International Island Games Association har 24 medlemmer per oktober 2024. 

## Arrangerte og planlagte øyleker

## Idrettsgrener
Arrangørene av De internasjonale øylekene har 18 idretter de kan velge mellom. Det skal arrangeres øvelser i mellom 12 og 14 av disse i lekene.

* Badminton
* Basketball
* Bordtennis
* Bowls
* Bueskyting
* Fotball
* Friidrett
* Golf
* Judo
* Seiling
* Skyting
* Squash
* Svømming
* Sykling
* Tennis
* Triathlon
* Turn 
* Volleyball

## Referanser


## Eksterne lenker
*
Danderyds sjukhus tunnelbanestasjon

**Danderyds sjukhus tunnelbanestasjon** er en stasjon på Stockholms tunnelbane. Den ligger i Danderyd kommune. Stasjonen trafikkeres av T-bane 2 (rød linje) og ligger mellom stasjonene Bergshamra og Mörby centrum. 

Stasjonen ble tatt i bruk 29. januar 1978 og ligger 7 meter under bakken ved Danderyds sjukhus. Stasjonen har en plattform og to billetthaller. Den nordre billetthallen har inngang fra sykehuset. I tilknytning til den søndre billetthallen ligger det en bussterminal som betjener ulike deler av Roslagen.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Thor Olaf Hannevig

**Thor Olaf Hannevig** (født 20. april 1891 på Langsæ gård i Barbu, død 17. februar 1975 på Skreia) var en norsk reserveoffiser, kjent for sin motstand under kampene i Norge i 1940.

Hans motstand mot tyskerne og at han gikk i tysk fangenskap etter kapitulasjonen ga han nærmest mytisk status, og han ble brukt som inspirasjonskilde til filmen *[[Secondløitnanten]]* fra 1993.

## Bakgrunn
Før 1940 begrenset Hannevigs militære tjeneste seg til et utskrevet befalskurs på Skyte- og vinterskolen for infanteriet på Terningmoen i 1915.  Hans hovedsakelige sivile karriere var som skipsfører i handelsflåten 1924 &ndash; 1937. Ellers er hans beskrevet som «skipsreder, hotellmann, bankmann, kjøpmann, brennerieier, gårdbruker, frimurer og eventyrer, en fargerik person».

## [[Vinjesvingen]]

Sekondløytnant T. O. Hannevig møtte til mobilisering ved Telemark infanteriregiment på Heistadmoen 9. april 1940.  Han nektet å etterkomme regimentsjefens ordre om å legge ned våpnene, og tok seg vestover i Telemark med bil for å reise ny motstand.

Hannevig tok flere dristige initiativ, og fikk etter hvert satt standkvarter ved Vinje på Haukeliveien.  Han fikk sendt ut ny mobiliseringsordre gjennom lensmannen, og fikk tilegnet seg våpen og ammunisjon fra IR-3 sitt forlatte tren på Meheia og Saggrenda jernbanestasjoner og fra Heistadmoen.  14. april hadde han samlet 40 frivillige, og startet våpeneksersis og fikk etter hvert gjort avdelingen klar til kamp.  Styrken økte raskt til 150 mann.

Første kontakt med fienden kom 21. april.  En tysk fremrykning ble tatt under ild og stanset ved Åmot bro.  Seks tyskere falt og 21 ble tatt til fange.  Den tyske vurderingen av motstanden var at den var betydelig, og forsterkninger ble sendt.  To bataljoner fortsatte framrykningen 1. mai.  3. mai falt 15 tyskere til ved Liosvingen, og syv ble tatt til fange.  Ved Leirli bro og ved Urdli falt til sammen seks tyskere til og sju ble såret.

3. mai fikk Hannevigs «IR-3» nyheten om at 4. divisjon på Vestlandet hadde kapitulert.  Med dette svant håpet om å få støtte vestfra, og styrken i Vinje begynte å gå i oppløsning.  De 75 gjenværende flyttet til Edland.  Hannevig gikk i forhandlinger med tyskerne om overgivelse, men den tyske overkommandoen godtok bare betingelsesløs kapitulasjon.  Soldatene trakk derfor i sivil og ble sendt hjem.

Restene av «regimentet» ble tatt til fange 8. mai 1940.  Bortsett fra Hannevig selv var det tre soldater, seks lotter og 28 tyske krigsfanger.

## Æresbevisninger
Etter krigen var Hannevig flere ganger på repetisjonsøvelser med IR-3.  Telemark regiment kan takke Thor Olaf Hannevig for at regimentsfanen bærer æresnavnet «Telemark 1940».  Hannevig hadde tilnavnet «Kapteinen», siden han var sjøkaptein, og fikk en vei på Heistadmoen oppkalt etter seg.  I 1991, på Hannevigs 100-årsdag, ble det etter initiativ fra veteraner fra Vinje fra 1940 reist en bauta i Vinje med Hannevigs relieff.

## Arkivet
Arkivet etter Thor O. Hannevigs forretningsvirksomhet er oppbevart ved Kuben i Arendal.

## Se også
* Vinjesvingen

## Referanser


## Eksterne lenker
*
NV

**NV**, **Nv**, **nV** og **nv** kan referere til

*Nanovolt (**nV**) &ndash; en enhet lik en milliarddels volt (10−9&nbsp;V)
*Norsk Vegetarforening (**NV**), fellesorgan for norske vegetarianere og veganere
*Norsk Våpeneierforbund (**NV**), organisasjon norske våpeneiere i.
*Nevada (**NV**), amerikansk delstat
*Nordvest (**NV**), himmelretning
Danderyds sjukhus

**Danderyds sjukhus** er et sykehus i Danderyd kommune i Stockholms län. Det eies av Danderyds Sjukhus AB, som igjen er heleid av Stockholms läns landsting.

Sykehuset ble åpnet 2. januar 1922 under navnet *Stockholms läns centrallasarett i Mörby*. Ved åpningen hadde sykehuset 118 sengeplasser og 75 ansatte.

Sykehuset har blitt utbygd i flere omganger, og hoveddelen av de nåværende bygningene ble oppført på 1950- og 60-tallet. I 1964 markerte man at det nå dreide seg om et helt nytt sykehus ved å gi det dagens navn, Danderyds sjukhus. Sykehuset hadde på dette tidspunktet 900 sengeplasser.

Da Stockholms tunnelbane skulle bygges ut nordover, greide sykehusledelsen å overbevise trafikkplanleggerne om å legge en stasjon i direkte tilknytning til sykehuset. I 1978 kunne man dermed åpne stasjonen Danderyds sjukhus.

Per 2006 dekker sykehuset et befolknigstall på 450&nbsp;000, og har over 3&nbsp;000 ansatte.

## Eksterne lenker
*
Chick Webb

**William Henry «Chick» Webb** (født 10. februar 1905 i Baltimore, død 16. juni 1939 samme sted) var en amerikansk jazzmusiker (slagverk) og bandleder, en av swingperiodens mest profilerte.  

Han flyttet til New York (1925) der han to år senere ledet (og spilte i) husbandet på Savoy Ballroom i Harlem, der det forøvrig var en hyppig vinner av «cutting contests», der orkestre kappet om å spille mest spektakulært.  Her nevnes orkestre ledet av Fletcher Henderson, Count Basie og etterhvert, en tilreisende Benny Goodman (1937) med sin stjernetrommer Gene Krupa da «The Battle of Bands» ble avholdt på Savoy med 4,000 bivånere.
Webb var benevnt som «The King of Savoy», og han skrev da også jazz-klassikeren *Stomping at the Savoy* med Lester Young.  

«The Chick Webb Orchestra» utviklet en tidlig swing-stil og ble meget populært på 30-tallet, spesielt etter at Ella Fitzgerald ble med (1934).  Hun komponerte storhit'en *A tisket-a tasket* (1938) til en syk og deprimert Webb.  En tidlig tuberkulose i ryggmargen gjorde ham svært kortvokst og kuppelrygget, og Webb døde ung (1939), hvorpå Fitzgerald ledet orkesteret (1939–42).  Webb var, av henne, ofte nevnt som hennes viktigste kunstneriske kilde til inspirasjon.
Hans kraftfulle og presise stil på et spesialtilpasset trommesett, ga inspirasjon til en rekke kjente slagverkere, bl.a. Gene Krupa, og er spesielt tydelig på innspillinger av *Liza* (1938).
Det sies at Webb er modell til rollen som Gene Palma i filmen *[[Taxi Driver]]* (1976).

## Referanser


## Eksterne lenker
* 
* 
* pbs.org har lydopptak
* drummerworld.com har en mengde bilder
Termospesifikasjon

**Termospesifikasjonen** som oppgis i spesifikasjonene for en prosessor sier oss at når denne temperaturen er nådd (typisk 75° C), begynner prosessoren å slite med å gjøre beregninger på grunn av at varmen forårsaker tap av informasjon.
Mörby centrum tunnelbanestasjon

**Mörby centrum tunnelbanestasjon** er en stasjon på Stockholms tunnelbane. Den ligger i Mörby i Danderyd kommune.

Stasjonen trafikkeres av t-bane 2 (rød linje) og er endestasjon på linje 14. Den ligger etter stasjonen Danderyds sjukhus. 

Stasjonen Mörby centrum ble innviet 29. januar 1978. Den ligger i fjellrom 20&ndash;22 meter under bakken. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Alby tunnelbanestasjon

**Alby tunnelbanestasjon** er en stasjon på Stockholms tunnelbane. Den ligger i bydelen Alby i Botkyrka kommune. 

Stasjonen trafikkeres av T-bane 2 (rød linje), og ligger mellom stasjonene Fittja og Hallunda. Stasjonen ble innviet 12. januar 1975. 

Det er en underjordisk stasjon, ca. 25 meter under bakken. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Trine Rogndokken

**Trine Flattun Rogndokken** (født 1980) er en norsk forfatter og nestleder i Filosofiforeningen for videregående skole. I 2004 utga hun romanen *Vi lukter jord* på Aschehoug forlag, ISBN 82-03-18760-9.

## Eksterne lenker

* Intervju i Samviten
Karlaplan tunnelbanestasjon

**Karlaplan tunnelbanestasjon** er en stasjon på Stockholms tunnelbane i bydelen Östermalm i Stockholms innerstad.

Stasjonen trafikkeres av T-bane 2 (rød linje) og ligger mellom stasjonene Östermalmtorg og Gärdet. 

Stasjonen ble innviet 2. september 1967 i forbindelse med at grenen mot Ropsten ble forlenget fra Östermalmstorg. Stasjonen ligger i fjellrom 23 meter under bakken. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Vårby gård tunnelbanestasjon

**Vårby gård** er en stasjon på Stockholms tunnelbane, beliggende i bydelen Vårby i Huddinge kommune, mellom stasjonene Vårberg og Masmo.

Stasjonen ble tatt i bruk 1. oktober 1972. Det er en utendørs stasjon.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Liste over filmfestivaler

En **filmfestival** er en festival hvor filmen hylles. Det finnes en rekke norske og internasjonale filmfestivaler. Mange av festivalene deler ut premier eller utmerkelser til de beste filmene. 

## ''Competative Feature Film Festivals -'' A-festivaler
Organisasjonen FIAPF (Fédération Internationale des Associations de Producteurs de Films) har kategorisert enkelte av festivalene som såkalte *Competative Feature Film Festivals*:

Festivaler tidligere på A-listen: 

* Moskva internasjonale filmfestival
* World Film Festival

## Andre internasjonale filmfestivaler
*Göteborg filmfestival
*Toronto filmfestival
*Sundance filmfestival
*Sydney filmfestival
*Hong Kong Film Awards
*Golden Horse filmfestival
*Midnight Sun filmfestival
*Rotterdam filmfestival
*Le Giornate de Cinema Muto

## Norske filmfestivaler
*70mm-festivalen
*Abloom filmfestival
*Amandus – Lillehammer Internasjonale Studentfilmfestival
*Arabiske filmdager
* Arctic Moving Image & Film Festival (AMIFF)
* BollywoodFest
* Bergen internasjonale filmfestival (BIFF)
*Circa Kortfilmfestivalen
*Den norske dokumentarfilmfestivalen (Amanda)
*Den norske studentfilmfestivalen
*Femmina Internasjonale Filmfestival
*Film fra sør
*Filmfestivalen i Haugesund (hvor man deler ut Amandaprisen)
*Fjellfilmfestivalen
*Fredrikstad Animation Festival
*Golia filmfest
*HUMAN internasjonale dokumentarfilmfestival – *Internasjonal dokumentarfilmfestival*
*Kortfilmfestivalen i Grimstad
*Kosmorama - Trondheim internasjonale filmfestival
*Kristiansand Internasjonale Barnefilmfestival (BFF)
*Laterna Magica
* Minimalen kortfilmfestival
*Mirage
*Movies on War
*Nordkapp Filmfestival
* Nordisk Ungdomsfilmfestival (NUFF) 
*Oslo Fusion International Film Festival
*Oslo Independent Film Festival
* Oslo Pix
* Ramaskrik filmfestival
*Ravenheart International Film Festival (RIFF) - *Festival for fantastisk film i Oslo*
*Samisk filmfestival
*Skeive filmer
* TILT Kortfilmfestival - *for ungdom mellom 13 og 22 år*
* Tromsø internasjonale filmfestival (TIFF)
* Tynset Internasjonale Filmfestival
*Ung Film – *Ungdomsfilmfestival i Bergen*
*Ung Film - *Den norske filmfestivalens egen ungdomsfilmfestival*
*Volumfestivalen
* WT Os internasjonale filmfestival
* Øyakino
Torill Skytte

**Torill Hagesæther Skytte** (født **Hagesæther**; 1982) er en norsk sjakkspiller og lektor. Hun er oppvokst på Karmøy og er per 2006 bosatt i Danmark. Hun er gift med den danske sjakkspilleren .

I norgesmesterskapet i sjakk i Kristiansund i 2001, juniorklassen, vant hun et parti mot Magnus Carlsen. Hun er dermed en av få spillere som har beseiret Carlsen i et mesterskapsparti.

Skytte har senere representert Norge i flere internasjonale turneringer, blant annet ungdoms-VM, europamesterskapet for kvinner og på det norske landslaget i sjakk-OL 2006.

## Referanser


## Eksterne lenker
*
Kransarterie

En **kransarterie** (koronararterie) er hjertets egen blodforsyning, ei transportåre som fører O2-rikt blod til hjertemuskelen. Arteriene går direkte fra aorta like overfor aortaklaffen.

Det vil være naturlig å tro at hjertet og musklene i hjerteveggen tar O2 og næring direkte fra blodet når det passerer gjennom organet, men dette er ikke tilfelle. Dersom denne tilførselen snevres inn eller hindres kan det føre til angina pectoris (brystkrampe) eller hjerteinfarkt. Dette kan behandles med blokking eller en kirurgisk koronar bypassoperasjon.
Novellefilm

**Novellefilm** er et fiksjonelt filmformat som ofte varer mellom 20 minutter og en time. Navnet kommer fra den litterære sjangeren, som oftest er av relativt kort lengde. I den amerikanske filmindustrien kalles novellefilm for en *featurette* en slags film som er kortere enn en fullengde spillefilm, men lengre enn en kortfilm. Begrepet kan referere til en av to typer innhold: en kortere film eller en følgefilm.

## Referanser


## Se også
*Fiksjonsfilm
*Spillefilm
*Kortfilm
Bolero (andre betydninger)

**Bolero** kan ha flere betydninger:
*Bolero, en dans og en musikalsk form
*Bolero, amerikansk dramafilm fra 1984
**[[Boléro (musikkstykke)|Bolero]]*, musikkstykke skrevet av Maurice Ravel
*Bolero (sang), en fransk sang. Melodi av Paul Durand (basert på Maurice Ravels «Bolero»). Tekst av Henri Contet.
*Bolero, liten jakke til en kjole
Bolero (film)

***Bolero*** er en amerikansk film fra 1984, med Bo Derek i hovedrollen. Filmen er skrevet og regissert av Bo Dereks ektemann, John Derek. Handlingen i filmen sentrerer rundt Bo Dereks seksuelle oppvåkning, og hennes reise rundt i verden for å finne den ideelle første kjærligheten som skal få hennes jomfrudom.

Bo Dereks film *[[10 (film)|10]]* fra 1979 hadde gjort henne til en superstjerne over natten, og hadde brukt Ravels musikkstykke «Bolero» i en kjærlighetsscene. Det ble sagt at tittelen til filmen *Bolero* var et forsøk på å påvirke publikum som gjenkjente musikken i *10*.

Filmen fikk elendige kritikker, og ble nominert til hele ni Golden Raspberry Awards under den femte utdelingen. Til slutt mottok filmen seks priser, inkludert prisene for «verste film», «verste skuespillerinne», «verste regissør» og «verste manus».

## Handling

Lida McGillvary, en ung jomfru, bestemmer seg den dagen hun blir uteksaminert fra en eksklusiv britisk kostskole for at hun skal finne den rette mannen for sin første seksuelle opplevelse, uansett hvor i verden denne mannen måtte befinne seg. Siden hun er rik nok til ikke å måtte reise alene, tar hun med seg venninnen Catalina, og familiens sjåfør Cotton. Lida reiser først til et arabisk land der hun møter en ideell elsker, en sheik som tilbyr seg å ta hennes jomfrudom, men som sovner nesten med en gang. Lida gir opp sheiken og reiser til Spania, der hun møter toreadoren Angel, som er enda bedre enn sheiken da han er i stand til å holde seg våken. Uheldigvis, etter at hun har oppnådd det hun kom for, blir Angel hardt skadet under en tyrefekting.

Skaden gjør at Angel ikke kan utføre sine plikter på soverommet, og Lida bestemmer seg for at hennes nye livsoppgave er å sørge for at han blir frisk igjen. Hun lærer seg tyrefekting for på den måten å få sin elsker motivert til å ikke ligge rolig lenger. Til slutt lykkes hun i å gjøre Angel frisk igjen, og filmen slutter med at de to gifter seg.

## Rolleliste

## Eksterne lenker
* 
*
Kapprev

**Kapprev** (*Vulpes chama*) kalles også **sølvryggrev** og **sølvsjakal**, og tilhører reveslekten, en slekt med små rovpattedyr som hører hjemme i hundefamilien. Den er den eneste reven i denne slekten som opprinnelig hører hjemme i Afrika.

## Beskrivelse

Kappreven er en typisk liten ørkenrev med store ører, omtrent på størrelse med en tamkatt. Den veier omkring 2,5-3 kg og har en kroppslengde på ca. 55 cm. Halen måler ca. 34 cm og skulderhøyden er normalt omkring 36 cm. Tispene er omkring 5% mindre enn hannene.

Kappreven er relativt langbent og smal i kroppen. Pelsen er sølvaktig grå over ryggen, noe som har gitt opphavet til noen av navnene denne reven går under. Hodet, baksiden av ørene, halsen, brystet og underkroppen er rødbrun i fargen. Oversiden av halene, som er svært busket i behåringen, er nærmest sort. Den har dessuten sort haletipp og hvite markeringer på kinnene. Innsiden og kantene av ørene er blek kremfarget. Den har dessuten litt blekere farger rundt øynene og nedover kinnene.

## Utbredelse og habitat
Kappreven er utbredt i store deler av Sør-Afrika, fra sørspissen av Afrika og nord til det sørvestre Angola i vest og de aller mest sørvestre områdene i Zimbabwe i øst. Det er ikke kjent hvor stor totalbestanden er, men den rapporteres å være relativt stabil i hele utbredelsesormådet.

Den trives på åpne gresskledte savanner, semiørken med kratt og gresstuster, samt lett og tørr småskog.

## Atferd, matvaner og reproduksjon
Kapprev er hovedsakelig nattaktiv, selv om valpene kan leke utenfor hiet på dagtid. De jakter alene, men danner par og er monogame. De anlegger territorier på 1-4,6 km², som kan overlappe andres territorier i betydelig grad, men er ikke territoriale. Den sosiale strukturen er ikke særlig godt kjent, men man vet at flere rever kan dele hi samtidig.

Kapprev fanger for en stor del maten den trenger, selv om den nok er altetende. Dietten består for det meste av små gnagere, kaniner, insekter, larver av biller og små reptiler. Det er også kjent at den kan ta bufe, spesielt hønsefugl.

Paringstiden er normalt i om vinteren, i juli-august. Tispa går drektig i ca. 51-52 dager og føder gjerne et kull som består av 3-5 valper. De har bare ett kull om året. Det er kjent at hannen bringer mat til tispa i de to første ukene, mens valpene dier, men det er ikke nøyaktig  kjent hvor lenge han holder på med dette. Man antar imidlertid at han blir til ungene kan følge mora på jakt. Det er heller ikke kjent hvor lenge hannen holder sammen med tispa og ungene. Valpene begynner å jakte når de er omkring 4 måneder gamle, og de er fullt uavhengige fra de er omkring 5 måneder. De blir kjønnsmodne når de er omkring 9 måneder gamle.

Det er ikke kjent hvor lenge arten lever i vill tilstand.

## Referanser


## Kilder
## Eksterne lenker
* 

* Rohde, K. 2003. ''Vulpes chama'' (On-line), Animal Diversity Web. Accessed November 28, 2006
* Cape Fox (''Vulpes chama''), Lioncrusher's Domain
* Cape Fox (''Vulpes chama''), IUCN/SSC Canid Specialist Group
Universitetet tunnelbanestasjon

**Universitetet tunnelbanestasjon** er en stasjon på Stockholms tunnelbane i Frescati i bydelen Norra Djurgården i Stockholm kommune.

Stasjonen betjener og er oppkalt etter Stockholms universitet. Den ligger på T-bane 2 (rød linje) mellom stasjonene Tekniska högskolan og Bergshamra. Stasjonen ble tatt i bruk 12. januar 1975.

Stasjonen ligger ca. 20&ndash;25 meter under bakken. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Tekniska högskolan tunnelbanestasjon

**Tekniska högskolan tunnelbanestasjon** er en stasjon på Stockholms tunnelbane. Den ligger i bydelen Östermalm i Stockholms innerstad. Det er en stasjon på T-bane 2 (rød linje). Den ligger mellom stasjonene Stadion og Universitetet på linje 14. 

Stasjonen ble innviet 30. september 1973. I noen år var den endestasjon for linjen som senere ble bygd ut til Mörby centrum. Plattformen ligger 18 meter under bakken.

Tekniska högskolan tunnelbanestasjon er tegnet av arkitektene Michael Granit og Per Reimers, kunstnerisk utsmykking er av Lennart Mörk. Tunnelbanen, arkitektene og kunstneren mottok Kasper Salin-prisen for anlegget i .

## Se også
*Kungliga tekniska högskolan (*KTH*)

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Bergshamra tunnelbanestasjon

**Bergshamra tunnelbanestasjon** er en stasjon på Stockholms tunnelbane. Den ligger i bydelen Bergshamra i Solna kommune i Stockholms län.

Stasjonen trafikkeres av T-bane 2 (rød linje) og ligger mellom stasjonene Danderyds sjukhus og Universitetet. Stasjonen ble tatt i bruk 29. januar 1978. Den ligger ca. 20 meter under bakken. 

Stasjonen har to billetthaller. Den nordre har inngang fra Bergshamra torg. Den søndre ble åpnet 21. august 1987 og har inngang fra Odlingsvägen 4.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
2. divisjon fotball for menn 2007

**2. divisjon fotball for menn 2007** var den syvende sesongen 2. divisjon ble spilt med fire avdelinger. 

Jan Tømmernes fra  ble toppscorer i hele divisjonen med 26 mål.  scoret flest i divisjonen med 77 mål, og  fikk den beste målforskjellen med 51 plussmål.

## Opp- og nedrykk
Vinneren i hver avdeling rykket opp til 1. divisjon, mens tre lag fra hver avdeling rykket ned til 3. divisjon.

Opprykk: , ,  og 

## Avdeling 1

## Avdeling 2

## [[2. divisjon fotball for herrer 2007, avdeling 3|Avdeling 3]]
*Utdypende artikkel: [[2. divisjon fotball for herrer 2007, avdeling 3]]*

## Avdeling 4

## Toppscorere, uavhengig av avdeling

**26 mål:**

*Jan Tømmernes, Asker

**25 mål:**

*Stian Nikodemussen, FK Tønsberg

**24 mål:**

*Christian Thorbjørnsen, Groruddalen

**22 mål:**

*Sigmund Grøterud, Åmot
*Martin Hansen, Kjelsås

**21 mål:**

*Eirik Markegård, Stabæk 2

**20 mål:**

*Knut Hovel Heiaas, Drøbak/Frogn

## Eksterne lenker
* NFFs oppsett
Helsingfors universitet

**Helsingfors universitet** (finsk *Helsingin yliopisto*) er med 38&nbsp;000 studenter Finlands største universitet. 

Helsingfors universitet har høye plasseringer på internasjonale rangeringer.  I 2014-15 ble Universitetet rangert som det 73.-beste, 103.-beste, og 67.-beste universitet i verden. 

Universitetet er tospråklig, selv om de fleste av kursene går på finsk. Av studentene er 6,5 prosent svenskspråklige. For den svenske undervisningen skal det ifølge finsk lov være minst 27 professorater ved Helsingfors universitet. For akademiske studier på svensk i Finland finnes det også helt svenskspråklige institusjoner, den viktigste av disse er universitetet Åbo Akademi.

Helsingfors universitet består av elleve fakulteter (teologi, jus, medisin, humaniora, matematikk-naturvitenskap, atferdsvitenskap, statsvitenskap, agrikultur-forstvitenskap, veterinærmedisin, farmasi og biovitenskap) og en frittstående enhet, Svenska social- och kommunalhögskolan. Universitetets bibliotek er Finlands nasjonalbibliotek.

Universitetets historie går helt tilbake til 1640, da det ble grunnlagt i Åbo med navnet Kungliga Akademien i Åbo. Etter at Finland kom inn under Russland fikk universitetet i 1809 det nye navnet *Kejserliga akademien i Åbo*. Universitetet ble flyttet etter keiserlig påbud til Helsingfors i 1828 etter Åbos brann og fikk da navnet *Kejserliga Alexanders universitetet i Finland*. Etter at Finland hadde blitt selvstendig, fikk universitetet sitt nåværende navn, Helsingfors universitet, i 1919.

Universitetets hovedbygning ligger ved Senatstorget og er tegnet av Carl Ludvig Engel.

## Referanser


## Eksterne lenker
*
1. divisjon fotball for kvinner 2007

1. divisjon fotball for kvinner 2007.

Nytt av året for 2006 var at det var en felles 2. divisjonsavdeling for Troms og Finnmark. Dette medførte at vinnerne i de tre avdelingene i Nord-Norge, Nordland, Hålogaland og Troms/Finnmark, måtte spille kvalifisering for opprykk til 1. divisjon for 2007.

## Tabell

## Referanser
Stepperev

* *V. c. corsac*
* *V. c. kalmycorum*
* *V. c. scorodumovi*
* *V. c. turcmenica*

**Stepperev** (*Vulpes corsac*) kalles også **korsak** og tilhører reveslekten, en slekt av små rovpattedyr i hundefamilien.

## Beskrivelse
Steppereven er en typisk vulpide, men den har litt større ører og noe tyngre lemmer enn rødreven. Grunnfargen varierer fra grå (hodet, ryggen og bakparten) til grårød (framparten) på overkroppen, med sølvaktige undertoner, til nærmest hvit med gulaktige undertoner på underkroppen. Fargene blir lysere om vinteren og mer rødlige om sommeren.

I størrelse er denne reven ca. 30 cm i skulderhøyde. Kroppen måler ca. 50-60 cm i lengde, hodet inkludert, og haler måler omkring 22-35 cm. Vekten er omkring 2,5-5 kg. Den har relativt små tenner sammenlignet med de fleste andre rever.

## Utbredelse og habitat
Stepperev er utbredt fra østbredden av Volgas nedre deler og østover til Sentral-Asia, inkludert land som Russland, Kasakhstan, Afghanistan, Mongolia, Tibet, deler av Kina og det nordlige Mandsjuria. Små områder i andre land som Iran, Kirgisistan, Tadsjikistan, Turkmenistan og Usbekistan inngår også i utbredelsesområdet.

Den trives på åpent steppeland og i semiørken, og unngår jordbruksarealer og skog.

## Atferd, matvaner og reproduksjon
Stepperever er normalt nattaktive dyr, men i fangenskap rapporteres det at den er aktiv hele dagen. Den er en ypperlig klatrer i terrenget, men den er ikke spesielt hurtig. Det sies at en middels hurtig hund lett vil innhente den.

Steppereven er nomadisk og etablerer ikke et territorium på samme måte som andre rever. Den vil migrere sørover om det blir for mye snø og is. Den er mer sosial enn andre rever. Det hender at flere rever bor i samme hule. Hulene blir gjerne overtatt etter andre dyr. Om vinteren er det dessuten kjent at denne reven kan danne små jaktlag. Flokkene kan bestå av flere alvspar og deres avkom.

Stepperever er altetende, men ser ut til å foretrekke gnagere. De spiser imidlertid også store mengder insekter, fugler og platemateriale. Jaktteknikken er minner om andre revers.

Paringstiden er normalt i januar-mars. På denne tiden er det kjent at hannen sloss om gunsten til tispene. Tispen går drektig i 50-60 dager, hvoretter hun føder et kull som gjerne består av 2-4 valper. Kull på opp mot 11 valper er registrert. Trolig hjelper hannen til med valpestellet.

## Underarter
Det er en markert geografisk variasjon innen denne arten, som har fire underarter som er blitt beskrevet. Graden av internasjonal anerkjennelse er ukjent.

* *V. c. corsac*, Pred Altai steppen, sør til de nordliste områdene av Aralsjøen
* *V. c. kalmycorum*, Volga og Ural steppene i Russland, og på østsiden av Volga basinen
* *V. c. scorodumovi*, steppene i russisk Transbajkal, Mongolia og Kina
* *V. c. turcmenica*, steppene i Sentral-Asia, Kasakhstan og i det nordre Afghanistan - østre Iran

## Referanser


## Kilder
* Borsa, C. 2000. ''Vulpes corsac'' (On-line), Animal Diversity Web. Accessed November 28, 2006
* Corsac Fox (''Vulpes corsac''), Lioncrusher's Domain
* Corsac (''Vulpes corsac''), IUCN/SSC Canid Specialist Group
## Eksterne lenker
*
Allfader

:*For Allfader som tilnavn, se [[Odin]].*

**Allfader** er et blackened death metal-band fra Mo i Rana, de spiller brutal og melodisk metal.

Bandet ble dannet av John E. Andersen og Finn Henriksen i februar 2001. Senere samme år kom deres første demo *Nightfall*. 11. november 2002 kom det første albumet. *[[From the Darkest Star]]* var en blanding av deres tidligere demoer og to nye låter. I 2005 kom deres andre plate *[[At Least We Will Die Together]]*.

29. november 2024 er Allfader tilbake med sitt første album på nesten 14 år, med tittelen *Call of the Void*.

## Medlemmer
### Nåværende medlemmer
* John Erik Andersen &ndash; vokal, gitar
* Roger Einmo &ndash; Gitar
*  &ndash; Trommer
* Chris Rudi Lind &ndash; Bass

### Tidligere medlemmer
* Finn Henriksen &ndash; Gitar
*  &ndash; Bassgitar
*  &ndash; Keyboards
* Per Valla - Gitar
* Frode Fridtjofsen - Bass

## Diskografi
* *Furore Normannorus* (Demo, 2001)
* *Nightfall* (Demo, 2001)
* *From the Darkest Star* (2002, Rage of Achilles), 8 spor, 42 minutter
* *Ascensions* (Demo, 2003)
* *Into Nothingness* (Demo, 2004)
* *[[At Least We Will Die Together]]* (Studioalbum, 2006)
* *[[Black Blood Flux]]* (Studioalbum, 2011)
* *[[Call of the Void]]* (2024)

## Referanser


## Eksterne lenker
* 
* 
* 
* intervju hos Lord of Metal 
* intervju hos Archaic Magazine
Prizzis ære

***Prizzis ære*** (originaltittel: *Prizzi's Honor*) er en filmkomedie fra 1985 som forteller historien om en mann og en kvinne, begge leiemordere for mafiaen, som blir forelsket i hver andre, selv om de er leid inn for å ta livet av hverandre. Jack Nicholson, Kathleen Turner, Robert Loggia, William Hickey, Anjelica Huston, Lawrence Tierney og CCH Pounder innehar hovedrollene.

Filmen er basert en roman av Richard Condon, og omskrevet til filmmanus av Condon og Janet Roach. Regi var ved John Huston.

## Priser
Filmen vant en Oscar-pris for beste kvinnelige birolle (Anjelica Huston), samt at den ble nominert i kategoriene beste mannlige hovedrolle, beste mannlige birolle, beste kostyme, beste regi, beste klipp, beste film og for beste adapterte manus.

## Handling
Charley Partanna er en leiemorder for en mafia basert i New York, ledet av den eldre Don Corrado Prizzi, hvis virksomhet generelt håndteres av hans sønner Dominic og Eduardo og av hans mangeårige håndlanger, Angelo - som er Charleys far.

Charley får i oppdrag å fly til California for å gjennomføre en kontrakt, og drepe en mann ved navn Marksie Heller som skal ha ranet et casino i Nevada. Dominic ønsker å få Charley ryddet av veien og ansetter noen til å gjennomføre mordet, uten å vite at han nettopp har gitt jobben til Charleys egen kone.

## I rollene
*Jack Nicholson –  Charley Partanna 
*Kathleen Turner –  Irene Walker 
*Robert Loggia –  Eduardo Prizzi 
*Anjelica Huston –  Maerose Prizzi 
*John Randolph –  Angelo 'Pop' Partanna 
*William Hickey –  Don Corrado Prizzi 
*Lee Richardson –  Dominic Prizzi 
*Michael Lombard –  Rosario Filargi 'Finlay'

## Eksterne lenker
*
Fylkesvei 2660

**Fylkesvei 2660** går mellom sentrum i Lesja og Dombås i Dovre kommune.

Frem til 2019 hadde veien betegnelsen fylkesvei 496 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Bidet

Et eller en **bidet** (på norsk også skrevet *bidé* eller kalt *setebadekar*) er en lav vaskeservant, et lite badekar, et vaskebekken eller en kum som er laget i porselen, utstyrt med vannkran og beregnet til vask av føttene, rumpa og kjønnsorganene. 

## Bruk
En bidet spruter vann på endetarmsåpningen og vasker dermed bort rester av avføring. Det kan også brukes til å vaske kjønnsorganer, for eksempel før eller etter sex. I Norge bruker en som oftest toalettpapir isteden, og bideter er ikke like vanlige i Norge som i andre deler av Europa. 

Elektroniske bideter eller bidetseter er bideter som er innebygd i toalettsetet. Slike bideter kan spyle rumpa med varmt vann og tørke med luft. Bidetseter er særlig vanlig i Japan der de dukket opp på 1980-tallet.

## Etymologi
Ordet *bidet* kommer fra fransk og betyr opprinnelig «hest» eller «arbeidsbenk». Ordet kan også brukes om en kleppert, det vil si en liten, kraftig bygd ridehest. I dag brukes *bidet* først om fremst om setebadekar, både som betegnelse på selve sanitærinnretningen og på rommet den er montert i, altså et badeværelse med bidet.

## Eksterne lenker
*
Candiss

**Candiss** er et studentkor tilknyttet Studentersamfundet i Trondhjem. Candiss har egen kjenningsmelodi, «Candiss-sangen» og er lett gjenkjennelige i sine rosa snekkerbukser. Koret er en undergruppe av Trondhjems Kvinnelige Studentersangforening.

## Historikk
Candiss ble opprettet i 1982 etter sine første opptreden under Trondhjems Studentersangforening (TSS) Vaarball. I 1983 fikk de funksjonærstatus under UKA i Trondheim og har siden vært et fast innslag i UKEblæsten. Siden 1985 har Candiss hatt aperitif (kunstnerisk innslag) med UKEnummer før alle gallaforestillinger av UKErevyen i Storsalen.

Candiss holder konserter på Samfundet hvert semester. Ellers er koret å høre på ulike oppdrag og arrangementer i Trondheim, samt i forbindelse med korhelger under studentukene i Bergen og Ås.

## Diskografi
* 1991 – *Candiss'91*
* 1994 – *Viser fra gærne jenter*
* 1997 – *Brus*
* 1999 – *Trådløs*
* 2004 – *Nesten Sprø*
* 2012 – *Siden sist*

## Referanser


## Litteratur

* 

## Eksterne lenker
* 
* 
* Studentersamfundet i Trondhjem
* UKA i Trondheim
Sunniva Stordal

**Sunniva Maria Stordal Bjørklund** (født 12. desember 1979 i Oslo) er en norsk modell, som ble oppdaget av en make-up artist i Oslo.

Sunniva Stordal med sitt røde hår og grønne øyne tok modellverden med storm og ble over natten en av verdens mest etterspurte modeller i 1997/1998  etter at hun var å se på coveret til Italienske *[[Vogue (magasin)|Vogue]]*, samt to moteserier i magasinet fotografert av kanskje en av verdens fremste motefotografer, Steven Meisel og Deborah Tubeville.

Hun ble booket av noen av verdens fremste motehus som Cerruti 1881, Chanel, Marithe & Francois Girbaud, Nina Ricci, Oscar de la Renta, Ocimar Versolato, Hugo Boss, Calvin Klein, Anna Sui, Richard Tyler, Stephen DiGeronimo, Yohji Yamamoto, Givenchy og Jean Paul Gaultier som ville ha henne til å vise sine klær og mente at Sunniva er perfekt til å vise deres kolleksjoner .

Hun har også gjort reklamejobber for blant andre Anna Sui, TSE, Versace og Chanel, samt en stor moteserie i det anerkjente italienske magasinet, Amica. På det meste tjente Sunniva 70&nbsp;000 kroner dagen og kunne ha en ukelønn på 500&nbsp;000 kroner . Hun var tilknyttet New York-Models i New York og Heartbreak modellbyrå i Norge. I 2006 var hun å se som en av juryen i den norske missekonkurransen Top Model, der Kathrine Sørland var programleder.

Hun jobbet som modell frem til 1999/2000 før hun sluttet for så å begynne å studere. Hun er gift med låtskriver og musikkprodusent Amund Bjørklund.

## Referanser
Octavia den yngre

**Octavia den yngre** (født 69 f.Kr., død 11 f.Kr.), eller bare **Octavia**, var søsteren til Romas første keiser, Augustus.

Hun var gift første gang med Gaius Claudius Marcellus den yngre (88 – 40 f.Kr.), som hun fikk tre barn med:
* Marcus Claudius Marcellus
* Claudia Marcella den eldre
* Claudia Marcella den yngre

Senere ble hun gift med Marcus Antonius, som hun fikk to barn med: 
* Antonia den eldre 
* Antonia den yngre 

Antonius forlot henne imidlertid til fordel for Kleopatra VII av Egypt, som han hadde hatt et forhold til og hadde to barn med. Antonius og Octavia ble skilt i 32 f.Kr.

Octavia fortsatte å ta seg av barna hun hadde med Antonius etter skilsmissen og etter hans selvmord.

## Referanser


## Eksterne lenker
* 
*
Raske Menn

**Raske Menn** er en norsk humortrio bestående av Calle Hellevang-Larsen, Anders Hoff og Øyvind Rafto.

Raske Menn debuterte på Ole Bull Teater i Bergen med *The Fast Show* i 2003. Showet ble i en periode på 5 år spilt omkring 500 ganger for  publikummere. Raske Menn ble i 2005 kåret til årets nykommer under Komiprisen 2005. I 2009 satte de opp forestillingen *Show 2 & 3*. Under Komiprisen 2010 ble Raske Menn belønnet med publikumsprisen årets morsomste.

Trioen har medvirket i en rekke TV-programmer, og i 2007 hadde den sin egen TV-serie *[[Snabbgrabbar med Raske Menn]]* på TVNorge. I 2012 opptrådte de med *[[20.00 med Raske Menn]]* på TV 2. Raske Menn har gjennom snart 20 år spilt omkring 900 forestillinger med sine tre sceneshow. 17. februar 2022 har Raske Menn premiere på sitt fjerde sceneshow «Raske Menn - 19-års jubileumsshow» på Chat Noir i Oslo. 

## Show
* The Fast Show, 2003–2008 - 300 000 solgte billetter.
* Show 2 & 3, 2009–2012 - 150 000 solgte billetter.
* 90 minutter på 80 minutter, 2015-2017 - 150 000 solgte billetter.
* Calle & Vidar Sammen igjen. For første gang sammen, (Calle) Latter 2019.
* Truls Svendsen Fra Æ til Å (Anders og Øyvind produsent) 2019-
* 19-års jubileumsshow, 2022-, premiere Chat Noir Oslo februar 2022. 

## Filmografi
* Elias og Kongeskipet (2006)
* Turbo (2013)

## TV-serier
* *[[Snabbgrabbar med Raske Menn]]* (TVNorge) 2007.
* *[[Komiker i arbeid]]* (TV 2) 2011 (Anders).
* *[[20.00 med Raske Menn]]*  (TV 2), 2012.
* I kveld med Ylvis (5 sesonger) 2011, 2013-2016 Calle.
* Wipeout (3 sesonger) 2010-2014, Anders og Øyvind.
* Killer Karaoke, TVNorge, 2013 Anders og Øyvind.
* Den jævla naboen,TV3, 2016, Øyvind.
* Kongen på haugen, TV3, 2015, Øyvind.
* Mandagsklubben, TVNorge, 2017, Calle.
* Teenage boss, NRK 2017, Anders.
*Praktisk Info, TVNorge 2017-2018, Calle.
*Skal vi danse, TV2 2017-2021, Anders.
*Den du veit, TV2 2021, Anders
*Alle mot alle, TVNorge 2021, Calle 

## DVD
* *Elias og Kongeskipet* (2006)
* *Snabbgrabbar med Raske Menn* (2007)
* *Raske menn – Fastest Hits* (2008)
* Turbo 2013

## YouTube
**Danglebærsangen: 7,5 millioner avspillinger*.
**Verdenshistorien på 5 minutter: 4 millioner avspillinger*.
**Rødhette og Ulven: 3,8 millioner avspillinger*.
**Mamma og pappa snakk: 1 million avspillinger*.

## Priser
* Komiprisen 2005, årets nykommer, NRK1.
* Årets TV-nykommer, Se & Hør 2007.
* Komiprisen 2010, Publikumsprisen årets morsomste, NRK1.
* Komiprisen, I kveld med Ylvis.
* Gullruten nominasjon, Kongen på haugen 2016.
* Komiprisen 2016, 90 minutter på 80 minutter, nominasjon.

## Eksterne lenker
* 
* Raske Menn på TV2
Vreten tunnelbanestasjon

**Vreten tunnelbanestasjon** er en stasjon på Stockholms tunnelbane. Den ligger i bydelen Huvudsta i Solna kommune.

Stasjonen trafikkeres av T-bane 3 (blå linje), og den ligger mellom stasjonene Huvudsta og Sundbybergs centrum.

Stasjonen ble innviet 19. august 1985. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Sundbybergs centrum (tunnelbanestasjon)

**Sundbybergs centrum tunnelbanestasjon** er en stasjon på Stockholms tunnelbane. Den trafikkeres av T-bane 3 (blå linje).

Stasjonen ligger i bydelen Centrala Sundbyberg i Sundbyberg kommune. Den ble innviet 19. august 1985 som stasjon nr. 97. Stasjonen ligger 26 meter under bakken, under Järnvägsgatan og Prästgårdsgatan. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Hallonbergen tunnelbanestasjon

**Hallonbergen tunnelbanestasjon** er en stasjon på Stockholms tunnelbane. Den ligger i bydelen Hallonbergen i Sundbyberg kommune, og trafikkeres av T-bane 3 (blå linje).

Stasjonen ligger i fjellrom, 28 meter under bakken ved Hallonbergens sentrum, der stasjonens billetthall ligger. Stasjonen har to plattformer. 

Stasjonen ble tatt i bruk 31. august 1975, da den første delen av den blå linjen ble innviet. Den var grenstasjon mellom Akalla- og Hjulstagrenene i perioden 1977&ndash;1985. I dag brukes sporet mot Rinkeby til vogntransporter.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Solna centrum tunnelbanestasjon

**Solna centrum tunnelbanestasjon** er en stasjon på Stockholms tunnelbane. Den ligger i bydelen Skytteholm i Solna kommune og trafikkeres av T-bane 3 (blå linje).

Stasjonen ble innviet 31. august 1975 som stasjon nr. 82. Den ligger 27&ndash;36 meter under bakken, under Skytteholmsparken. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
ELINOR

**ELINOR** (**Elektronisk litteratur i Norden**) var et nettverk etablert i 2004 for å fremme, øke omfanget av og spre informasjon om elektronisk litteratur i Norden. Nettverket drev nettstedet *elinor.nu* med en katalog over nordisk elektronisk litteratur, informasjon om og lenker til andre nettsteder om emnet samt lenker til elektroniske tekster som var tilgjengelige på Internett. ELINOR ble startet av Jill Walker, professor ved Universitetet i Bergen, som også var prosjektleder.
Nettstedet ble lagt ned i 2011. 

Katalogtekstene er skrevet av;
* Marko Niemi (Finland)
* Karen Wagner (Danmark)
* Maria Engberg (Sverige)
* Hans-Kristian Rustad (Norge)

## Referanser